Per a Caixa d’Enginyers, satisfer les expectatives dels seus socis és un aspecte clau. És per això que continua destinant esforços en matèria de desenvolupament tecnològic amb la voluntat de millorar els serveis que ofereix als socis, alhora que incrementar el nombre de persones a qui l’Entitat pot arribar.\nCom està fent l’Entitat en els últims anys, durant el 2015 ha seguit mantenint el caràcter conservador en els productes que ofereix als seus socis i ha destinat esforços per reforçar la contractació de productes en línia.\nConscients que és imprescindible l’acompliment normatiu, i d’acord amb la legislació vigent en matèria de transparència que comporta una millora de la informació (Circular 5/2012 del BDE), l’Entitat ha adaptat la cartera de productes pensant en la millor oferta per als seus socis.\nUna mostra d’això és l’actualització anual dels productes de dipòsit a termini, que ha permès, a més de l’adaptació a la situació del mercat, oferir rendibilitats interessants als socis. El 2015, s’han realitzat les emissions de productes estructurats següents:\n• Estructurat EuroIberian 24 (3 emissions)\n• Estructurat Selecció 36\n• Estructurat Value 24 (4 emissions)\n• Estructurat Triplex (2 emissions)\nEl 2015, Caixa d’Enginyers ha seguit treballant per cobrir les necessitats de finançament dels socis i dels seus projectes; per aquest motiu, ha incrementat els productes financers que posa a la seva disposició (préstecs hipotecaris, préstecs personals, pòlisses de crèdit i avals).\nEn l’àmbit hipotecari, i com ja és tradicional, l’Entitat ofereix als seus socis una de les modalitats hipotecàries més competitives del sector, amb excel·lents condicions financeres i de terminis. El 2015, la Hipoteca Llar, destinada al finançament de la compra de l’habitatge habitual, ha arribat a la xifra de 393 operacions formalitzades per un total de gairebé 65 milions d’euros.\nDurant l’exercici, la cartera de crèdit als socis ha crescut un 2,12%, la qual cosa representa un augment de la cartera de crèdits de 30,4 milions d’euros en contraposició amb el comportament del sector, que ha caigut de mitjana en les seves xifres un 4,35%. Aquesta dada destaca la vocació clara de servei als seus socis de l’Entitat.\nCaixa d’Enginyers vetlla contínuament per mantenir les millors propostes de finançament a favor dels socis i adequa regularment els tipus d’interès, les comissions, etc. que s’apliquen en les operacions, de manera que siguin preferents del mercat.\nDurant aquest exercici, l’Entitat ha anat perfeccionant i consolidant la Banca d’Empresa, que ha registrat un increment en el volum d’inversió creditícia del 14% respecte a l’any anterior. El 2015 el servei s’ha estès al conjunt de places on l’Entitat té presència.\nEls productes financers que Caixa d’Enginyers ofereix a les empreses van des de préstecs per al finançament d’inversions, amb terminis d’amortització adaptats als ritmes de recuperació de la inversió finançada, fins a crèdits per a circulant, passant per pòlisses comercials i d’avançaments de factures i subvencions, les línies ICO de finançament a empreses i emprenedors i els microcrèdits d’IFEM a la innovació i a l’emprenedoria, aquests últims a Catalunya. També s’estudien totes les possibilitats d’avals financers, econòmics i tècnics.\nA aquesta oferta de finançament s’afegeixen la resta de serveis ja disponibles actualment per a les empreses com són assegurances, gestió de tresoreria, productes financers en condicions privilegiades per als empleats de les empreses, el Pla 10 Directius, etc., amb els quals Caixa d’Enginyers acumula una sòlida experiència i reputació.\nLa gamma de productes de finançament empresarial s’ha ampliat mitjançant l’adjudicació en exclusiva de la línia de finançament a pimes a Catalunya IFEM Creixement, de 30 milions d’euros, que atorga finançament a les pimes per a operacions d’inversió i circulant per imports que van des de 500.000 € fins a 2.500.000 €. Aquesta línia de crèdit està cofinançada per Caixa d’Enginyers i l’Institut Català de Finances, que disposa de fons de la UE del programa JEREMIE. Així mateix, s’estan desenvolupant nous productes per als nostres socis i empreses en l’operativa d’estranger, cobertures, descomptes comercials, etc.\nCaixa d’Enginyers disposa de diverses modalitats de préstecs adreçats a estudiants per al finançament d’estudis en escoles i universitats públiques.\nAixí mateix, l’Entitat continua adherida, per tercer any consecutiu, al conveni subscrit amb “L’agència d’ajuts universitaris i de recerca” (AGAUR) per al finançament d’estudis universitaris i de postgrau en totes les universitats públiques catalanes.\nS’està treballant per poder disposar, pròximament, de noves modalitats de préstec ajustades a les necessitats dels estudiants amb la finalitat de facilitar, en tot moments, les millors condicions de finançament per als cursos de grau i postgrau. En aquest sentit, l’Entitat ha iniciat converses amb diferents comunitats autònomes de l’Estat per implementar aquests productes en les seves universitats públiques.\nEl gener de 2014, Caixa d’Enginyers va firmar un acord d’adhesió al Mercat Alternatiu de Renda Fixa (MARF). Aquest organisme va ser creat el 2013 seguint una de les directrius recomanades pel Memoràndum d’Enteniment (MOU, Memoràndum of Understanding), signat el juliol de 2012 entre el Govern d’Espanya i l’Eurogrup. En el MOU, s’encarregava al Govern espanyol la promoció d’allò que, actualment, és l’objectiu del MARF: obrir noves vies de finançament per a petites i mitjanes empreses, addicionals a les pròpies del sistema bancari, per tal que flueixi el crèdit a l’economia global.\nEl MARF disposa de tres figures principals: les entitats financeres i empreses de serveis d’inversió autoritzades (Membres), les persones jurídiques amb experiència en l’assessoria d’empreses per a l’emissió de valors en els mercats (Assessors Registrats) i les entitats autoritzades a prestar Serveis d’inversió a tercers (Entitats Mediadores). Caixa d’Enginyers s’adhereix com a membre del mercat per tal de participar sota la figura més àmplia tant en el mercat primari com en el secundari.\nA través d’aquesta adhesió,\nCaixa d’Enginyers fa un pas endavant en la recerca de solucions de finançament alternatives al crèdit bancari, sobretot per a aquelles petites i mitjanes empreses que per les seves característiques tenen dificultats per complir els requisits d’accés al mercat AIAF de renda fixa.\nL’any 2015 ha estat marcat per l’adaptació a la Llei 08/2014, que ha suposat la redefinició de la gamma de productes de l’Entitat. Una gamma adaptada no només als requeriments legals, sinó, sobretot, a les necessitats dels nostres socis.\nEn aquest sentit, Caixa d’Enginyers ha dotat de noves cobertures a la targeta Visa Premier sense cap cost addicional per al soci. La targeta ofereix una assegurança específica per les compres realitzades, sempre que el seu import superi els 60 euros, així com una assegurança en cas de ser víctima d’un atracament quan es fa una disposició d’efectiu.\nAixí mateix, durant el 2015 hi ha hagut un canvi en les polítiques de disposicions d’efectiu arran de l’aprovació de la taxa per accés a caixers (Access Fee), que ha suposat la definició, per part de l’entitat propietària dels caixers, d’una comissió d’accés als mateixos per disposició d’efectiu per als no clients.\nDavant d’aquesta situació, i amb la voluntat d’oferir el millor servei als seus socis, Caixa d’Enginyers ha establert una sèrie d’acords amb altres entitats perquè els seus clients puguin realitzar fins a\n5 disposicions d’efectiu en caixers sense cap cost. En l’actualitat, l’Entitat continua treballant per ampliar la xarxa de caixers.\nAmb l’objectiu de dotar de més seguretat les compres realitzades en l’entorn on-line, s’ha implantat un nou sistema que permet millorar la identificació del titular en les seves compres per Internet. Aquest nou sistema està disponible per a totes les compres que s’efectuïn en comerços electrònics segurs identificats amb els distintius Verified by Visa o MasterCard SecureCode.\nEn aquesta mateixa línia continuem apostant pel nostre Programa CardBenefit, que proporciona més seguretat a les nostres targetes gràcies a la tramesa de SMS gratuïts que informen el soci de les operacions realitzades tant en entorn nacional com internacional i ofereix la màxima cobertura davant d’operacions fraudulentes.\n6.2.4. Productes d’inversió\nAmb l’objectiu d’oferir als seus socis un ampli ventall de productes d’inversió, Caixa d’Enginyers analitza de forma contínua les oportunitats que ofereixen els mercats financers. En el procés de creació i desenvolupament d’aquests productes, l’Entitat s’ajusta als requeriments d’inversió dels socis per tal d’oferir diferents solucions d’inversió amb o sense protecció del capital i amb diferents alternatives de rendibilitat. S’originen productes amb paràmetres estàndards per a solucions d’inversió de banca comercial i amb paràmetres a mida per a la banca personal i institucional.\nEl 2015, s’han desenvolupat un total de 10 productes estructurats en format dipòsit amb capital protegit, indexats a l’IBEX 35, Nikkei, S&P 500 i una cistella de valors de l’IBEX 35. L’import total gestionat, en aquest apartat, va ser de 54 milions d’euros.\nA més, el 2015, es van originar i es van comercialitzar dues emissions de bons estructurats sense el 100% de capital garantit. Les emissions es van adreçar a socis de banca personal amb un patrimoni mínim determinat i sempre d’acord amb el seu perfil de risc i els seus coneixements financers, determinats segons el test d’idoneïtat i el test de conveniència de MiFID.\nEl febrer de 2015, l’Entitat va participar en l’OPV d’AENA com a Entitat Col·locadora associada a Norbolsa en el tram al detall de l’operació i va generar un total de més de 650 ordres entre els seus socis.\nEl novembre de 2015, Caixa d’Enginyers va participar com a Entitat Col·locadora associada a Norbolsa en la nova emissió d’obligacions bonificades d’Audasa, Autopistes de l’Atlàntic, Concessionària Espanyola. En aquesta emissió a 10 anys amb bonificació fiscal sobre les retencions a compte de l’IRPF, l’Entitat va generar un total d’ordres d’aproximadament 200 entre els seus socis de banca personal.\nEl Servei de Gestió Discrecional de Carteres de Fons va registrar al tancament de 2015 un total de 644 carteres gestionades, la qual cosa representa un patrimoni gestionat total de més de\n87 milions d’euros.\n6.2.5. Gestió de la inversió\nEEl Grup Caixa d’Enginyers manté una cartera d’inversions amb l’objectiu d’optimitzar la rendibilitat dels recursos financers de l’Entitat. La gestió de la cartera va subjecta a la política d’inversió de l’Entitat, per la qual cosa ha de complir contínuament uns límits de risc de crèdit, de risc de concentració, de risc de mercat i de risc de liquiditat. La gestió s’adequa a les directrius definides en el Comitè d’Actius i Passius i en el Comitè de Mercats.\nL’activitat d’intermediació d’actius financers amb socis es fa sota el compliment rigorós de la normativa MiFID. Cada proposta d’inversió es filtra mitjançant el control del perfil del soci i el risc associat, i la informació comercial dels productes i serveis financers reflecteix la informació sobre els perfils de risc.\nCaixa d’Enginyers participa en els mercats primaris i secundaris de deute públic i renda fixa corporativa, tant nacionals com internacionals, i en els mercats internacionals de derivats, tant europeus (MEFF, Eurex i LIFFE-Euronext) com nord-americans (Chicago Mercantile Exchange).\nA més, és membre del mercat AIAF de renda fixa espanyola; és membre del Mercat Alternatiu de Renda Fixa (MARF); té accés als sistemes i a les plataformes de liquidació més reconeguts com ara Iberclear, CADE, Euroclear o Cedel; és una entitat participant del Servei de Compensació i Liquidació de la Borsa de Valors de Barcelona (SCLBARNA); i és una entitat col·laboradora del programa d’emissions de deute de la Generalitat de Catalunya. A més, Caixa d’Enginyers potencia la liquidació de les operacions de finançament per la Cambra de Contrapartida Central MEFFRepo, la cambra de compensació per a operacions de finançament de valors de renda fixa (operacions simultànies). La liquidació d’aquestes operacions de finançament per aquesta cambra implica una reducció del risc de la contrapart, ja que la contrapartida amb la qual s’ha negociat l’operació és MEFFRepo en lloc de l’entitat financera.\nCaixa d’Enginyers participa addicionalment, com a membre, en l’European DataWarehouse GmbH, la base de dades europea d’informació d’emissions de titulització, iniciativa del Banc Central Europeu amb l’objectiu d’incrementar la transparència d’informació del mercat de titulitzacions.\n6.2.6 Negoci assegurador\nL’Àrea d’Assegurances del Grup\nCaixa d’Enginyers, integrada per Caixa Enginyers Vida, Companyia d’Assegurances i Reassegurances, SAU i Caixa Enginyers, Operador de Bancassegurances Vinculat, SLU, és l’encarregada de proveir solucions asseguradores i de previsió als seus socis. Els serveis que tenen els nostres socis a la seva disposició, a més de donar cobertura als riscos associats a la contractació dels diferents productes i serveis financers del Grup, també ofereixen solucions asseguradores completes en tots els rams. El negoci assegurador del Grup aprofita les sinergies que ofereix la complementarietat amb el negoci desenvolupat per l’entitat financera i la facilitat d’identificació i optimització de capacitats i coneixements en àrees com la gestió de les inversions i el control i la gestió de riscos.\nEl desenvolupament de productes propis en l’àmbit de les assegurances de vida i pensions ens permet oferir solucions adaptades a les característiques específiques dels nostres socis/clients per planificar la seva previsió i complementar les prestacions del sistema públic de pensions. L’Operador de Bancassegurances, a través d’acords amb les principals companyies del mercat, permet completar l’oferta asseguradora amb les cobertures necessàries per a un assegurament adequat dels riscos personals, patrimonials i de responsabilitat civil en l’àmbit privat i en el desenvolupament de l’activitat professional i empresarial.\nDurant l’any 2015, les assegurances s’han consolidat en l’oferta de productes i serveis de Caixa d’Enginyers amb un creixement en la seva contractació del 29,1% respecte al 2014, una dada que demostra que s’està començant a collir el resultat d’una de les fites principals marcades per l’estratègia del Grup: posicionar-se entre els seus socis com l’entitat de referència en assegurances i previsió. En total, la cartera d’assegurances gestionada per l’Operador de Bancassegurances ha superat els 11,4 milions d’euros i ha crescut un 13,8% respecte al 2014, una xifra clarament superior a la del mercat, que per al conjunt d’entitats va ser del 2,1%.\nCaixa Enginyers Vida ha estat l’entitat que més ha crescut a Espanya durant el 2015 amb un increment del 98,23% en volum de primes totals respecte al 2014. Segons dades del rànquing que elabora “Total Seguro”, publicat per ICEA (Investigació Cooperativa d’Entitats Asseguradores i Fons de Pensions), és un creixement molt superior a la mitjana del sector, que és del 2,06%. En data 31 de desembre de 2015, els actius gestionats per Caixa Enginyers Vida van ascendir a un total de 369.471 milers d’euros (un 3,31% superior a l’any anterior). D’altra banda, durant l’exercici s’ha aconseguit un resultat del marge de solvència de\n6.623 milers d’euros, que supera en un 112% l’import mínim exigit.\nEl Servei d’Atenció al Soci/Client, o en determinats casos el Defensor del Soci/Client, és el responsable de donar resposta a les queixes i a les reclamacions presentades adreçades a aquest Servei. Les esmentades competències queden recollides en el Reglament del Servei d’Atenció al Soci/Client del Grup\nAl llarg de 2015, s’han rebut i gestionat un total de trenta-cinc queixes i reclamacions, de les quals onze han estat resoltes a favor del Grup, cinc estan pendents de resposta per part de l’organisme al qual han estat presentades i vuit s’han resolt de manera favorable per al soci. Tres queixes i reclamacions han estat tancades per defectes en la forma.\nDurant aquest exercici, a més, s’han resolt tres queixes o reclamacions pendents de l’exercici anterior: dues han estat resoltes favorablement per al Grup i una ha estat resolta de manera favorable al soci.\nCaixa d’Enginyers promou una bona comunicació amb els seus socis com a base per establir una relació pròxima, transparent i de qualitat. Per això, ha mantingut la seva política de comunicar els fets més rellevants i les novetats del Grup de l’any amb múltiples publicacions en els mitjans de premsa. En concret, en el decurs de l’any 2015, s’ha publicat informació del Grup Caixa d’Enginyers a 875 articles dels principals diaris i revistes, la qual cosa representa un augment del 148% respecte a la mateixa activitat el 2014.\nAixí mateix, durant el 2015\nCaixa d’Enginyers ha consolidat la presència iniciada el 2013 a les xarxes socials com a mitjà de comunicació amb els socis, amb presència actualment a Facebook, Twitter, YouTube, LinkedIn, Instagram, Google+ i Periscope, i ha aconseguit convertir-se en una de les primeres entitats financeres pel que fa al nombre de seguidors en relació amb el total de socis. Respecte al 2014, cal destacar un increment del 400% de seguidors a Twitter i un 20% a Facebook, a més del fet que Caixa d’Enginyers s’ha convertit en la primera entitat del país en utilitzar Periscope com a eina de comunicació amb els seus socis.\nCaixa d’Enginyers ha apostat novament per la celebració de “Trobades Caixa d’Enginyers”, unes conferències temàtiques adreçades als socis basades en el debat i la interacció, durant les quals es discuteixen temes considerats d’interès. Aquestes trobades permeten conèixer, mitjançant el contacte directe amb els gestors d’inversions, quines són les perspectives i l’entorn dels mercats. Al seu torn, permeten potenciar la cultura financera del soci i adaptar el disseny dels productes a les seves necessitats.\nDurant el 2015, Caixa d’Enginyers ha seguit col·laborant amb el Mercat de Capitals en l’organització de trobades en diferents ciutats espanyoles amb una doble finalitat: incentivar la relació àrea comercial-socis i potenciar la vocació del servei cap al soci. Els títols de les jornades que es van organitzar durant el 2015 van ser “Entre la deflació i la recuperació: escenari sostenible? Estratègies d’inversió” i “Borsa: oportunitats d’inversió en l’escenari actual”.\nEl projecte Ingenium Shopping, que va néixer l’exercici 2011, es basa en la constitució d’acords i convenis amb una selecció de firmes comercials per tal d’oferir condicions econòmiques avantatjoses als socis de la Cooperativa en les compres que facin en els seus establiments. Per poder gaudir d’aquestes condicions, és necessari que el soci realitzi el pagament amb una targeta de dèbit o de crèdit de Caixa d’Enginyers. Actualment, hi ha mes de 130 establiments adherits distribuïts per tot l’àmbit nacional.\nAl tancament de l’exercici 2015, Ingenium Shopping engloba 131 firmes comercials (121, el 31 de desembre de 2014) i la seva cobertura geogràfica està estesa a tot el territori espanyol. Durant el 2015, el nombre d’operacions ha estat de 214.472 respecte a les 180.713 de l´exercici 2014, la qual cosa suposa un creixement molt considerable del 18,68%. El volum de les compres realitzades pels socis de la Cooperativa ha passat dels 7.674.602 euros de l’exercici 2014 als 9.408.384 euros de l’exercici 2015, fet que representa un increment del 22,59%.\n6.2.10 Generar valor per als socis\nUna de les prioritats de Banca Digital el 2015 ha estat millorar i fer créixer el canal Banca MÒBIL. Aquest projecte ha permès consolidar Caixa d’Enginyers com una entitat que aposta per la digitalització i, al seu torn, ampliar el ventall de canals de comunicació i gestió de finances personals per als socis. Així doncs, l’Entitat els ofereix la possibilitat de triar, lliurement i a tota hora, l’ús del canal que els sigui més òptim, i garanteix que, sigui quina sigui la seva elecció, podran gaudir dels mateixos serveis amb una experiència d’usuari única.\nA més, l’Entitat ha creat l’aplicació\nBanc MOBILE per a smartphones i tauletes. La possibilitat de geolocalitzar caixers i oficines que estiguin pròxims a una ubicació o adreça concreta, incorporant, en el primer cas, la realitat augmentada (RA), és una de les funcionalitats més destacables i suposa avantatges en l’àmbit de la mobilitat. L’aplicació també incorpora una calculadora de divises, permet fraccionar les compres amb targeta des d’una simulació de quotes prèvia, així com realitzar totes les operacions principals de la Banca online. Així mateix, amb el seu accés directe a Enginyers BORSA, els usuaris poden consultar els principals mercats i tota l’actualitat financera.\nPoder garantir l’accessibilitat i la usabilitat en els diferents canals de comunicació i servei és un compromís ferm de l’Entitat. Ja el 2012, el canal on-line de Caixa d’Enginyers va obtenir l’acreditació Euracert amb un nivell Doble A (AA) d’accessibilitat web segons estàndards WCAG 1.0 W3C/WAI, la qual cosa va certificar la seva facilitat i agilitat d’ús. Totes aquestes característiques permeten que els socis amb alguna discapacitat puguin accedir a la Banca ONLINE sense barreres.\nD’aleshores ençà, Caixa d’Enginyers continua treballant per eliminar qualsevol barrera d’accés als diferents canals i portals de l’Entitat, amb la voluntat d’aconseguir així la certificació de tots aquests serveis. Mitjançant aquesta certificació, haurà acomplert l’objectiu de disposar de tota la seva Banca Digital 100% accessible i així millorar la usabilitat dels canals que engloba.\nAmb aquesta finalitat, l’Entitat facilita als seus socis una targeta de coordenades de firma en format braille que permet a les persones amb discapacitat visual la possibilitat de fer qualsevol operació a través de Banca ONLINE, Banca MÒBIL i BancaTELEFÒNICA. Així mateix, el 2015 s’ha posat també a la disposició d’aquest col·lectiu una nova targeta de coordenades de firma en format macrocaràcters. D’aquesta manera, s’amplia el nombre de persones amb alguna discapacitat visual (disminució visual lleu, persones daltòniques, persones grans, etc.) que poden operar a través dels canals de l’Entitat.\n< Equip humà Responsabilitat social i sostenibilitat >


Loft33ambients decora la tardor\nHome » Sin categoría » Loft33ambients decora la tardor\nLoft33ambients ambienta i decora la tardor amb idees originals\nTorna la tardor, Hallowen, els carrers es vesteixen de fulles, carbasses, d’orginals colors ataronjats. Loft33ambients et vol donar idees originals de com decorar la teva llar amb motius que recordin aquestes tendències i época de l’any. Et deixem algunes imatges perqué puguis gaudir amb idees per posar en pràctica i t’animis a donar a la teva llar un toc diferent…ambientat i decorat en la tardor.\n1.- En primer lloc, hem definit l’element decoratiu més significatiu amb el que voliem treballar ‘la carbassa” fruit molt identificatiu de la tardor i element bàsic per donar un ambient càlid i misteriós.\n2.- Hem triat una mida de carbassa mitjana d’aproximadament 3 Kg per procedir a realitzar uns centres florals. A continuació hem buidat el seu contingut per preparar la carbassa introduint alhora l´escuma verd floral per anar interposant i subjectant cada element decoratiu i procedir a realitzar el centre floral tenint com a base la carbassa.Seguidament,hem triat els elements més significatius de la tardor com són:fulles,crisantems,fruits del temps….\n“Loft33ambients transforma una carbassa en una original xampanyera amb motius de tardor”\nHem volgut també aprofitar aquesta época de l´any i com a element destacat la carbassa per realitzar una xampanyera que tingui com a base aquest fruit….La carbassa!!\nHem procedit de la mateixa manera:Buidant la carbassa per preparar-la per introduir un bol de vidre d´una mida inferior al diametre del fruit i tenint com a finalitat mantenir el gel.\nUna vegada aquest pas realitzat ja tenim la xampanyera preparada per introduir tantes ampolles com la capacitat de la carbassa ens permeti.\nLoft33ambients et desitja que aquests detalls t’ajudin a ambientar i decorar la teva llar a aquesta epoca de l’any marcada pels colors ataronjats i càlids…deixa volar la teva imaginació


Històries d'alcalde - Agnès Lladó i Saus\nDijous, 15 d'abril de 2021 | 10:01h\nDissabte vaig tenir el goig de fer la benvinguda institucional a la presentació del nou llibre de Joan Armangué, Històries d’alcalde. Més enllà de la meva representativitat com a alcaldessa de Figueres, necessària per respecte a la institució que presideixo i per respecte als anteriors alcaldes ─i Joan Armangué entre ells─, ser a la presentació i intervenir-hi va ser un gran plaer.\nPrimer, perquè llegint el llibre i prenent notes, han desfilat davant dels meus ulls vint-i-quatre anys d’història de la ciutat (els vint-i-quatre que en Joan va fer part de la vida municipal, meitat al govern i meitat a l’oposició). Part d’aquesta història, malgrat ser-me coneguda, no la vaig viure en primera persona, sinó més aviat d’oïdes, per motiu de la meva edat. Alguns dels fets, per això mateix, em van passar desapercebuts al moment en què es produïen, però conec bé els seus actors i haig de dir que ara comprenc millor algunes de les situacions que s’hi descriuen. Aquesta ciutat, malgrat ser una de les ciutats importants de Catalunya, és petita i es pot dir que ens coneixem tots. Raó de més per llegir aquest llibre memorístic.\nEn segon lloc, perquè la dissecció i les apreciacions que en va fer l’amic Sebastià Roig van ser encertades, i més que encertades, d’una precisió quirúrgica; tanmateix, delicioses i no per això menys dures amb alguns dels personatges que passen per les pàgines del llibre i amb el mateix Armangué.\nEn tercer lloc, perquè escoltar algunes de les anècdotes i dels fets relatats al llibre explicades pel seu mateix protagonista en la conversa amb la periodista (i persona estimada) Anna Punsí no tenia preu. Armangué parlava, tant al llibre com en la conversa, de persones amb qui va disputar-se l’espai polític sense rancúnia, sense mala llet, però sense deixar de dir el que en pensava i sense deixar de ser completament sincer.\nComparteixo amb en Joan molt del que explica al llibre. Per exemple, el fet de començar la feina a les vuit del matí, que permetia ─abans a ell i ara a mi─ veure com es desperta la ciutat i que ens equipara a la resta de treballadors municipals, alhora que ens converteix en exemple de cara als mateixos treballadors. Actituds d’edils posteriors, més en la línia de senyors feudals o de burgesos benestants pel que fa a les hores d’anar a la feina, han fet més mal que bé a la valoració global del càrrec institucional. Coincideixo també amb ell amb el seu concepte d’Ajuntament obert a la ciutadania i de transparència en la gestió pública. M’agraden molt algunes de les apreciacions que fa sobre la tasca de governar, com ara: «és la gent l’ànima de la ciutat, la raó essencial de la ciutat» i també «governar és assumir la responsabilitat política i prendre decisions garantistes al servei del bé comú». Coincideixo, sobretot, amb en Joan en el fet que ell tenia un projecte per a la ciutat, un projecte que es manifesta al llarg de les pàgines i que es va concretant en tot d’accions que tenien per objecte donar relleu a tots els barris de la ciutat i millorar la vida de la gent que hi vivia, com així va succeir, per bé que no tot el que hi exposa es va poder dur a terme de manera completa i que, alguns cops, va passar per damunt dels interessos dels veïns, com ara en el cas de la Nova Estació. Aquesta visió de la ciutat com un tot i del bé comú com a eix vertebrador de les polítiques és el que m’ha portat a l’alcaldia i així serà com la tractarem mentre jo en sigui l’alcaldessa.\nEl que no comparteixo de cap de les maneres, com a republicana que soc, és la Medalla d’Or de la ciutat que Armangué va promoure per al rei d’Espanya de llavors, ara emèrit, i que se li va concedir per majoria d’un ple on no hi eren tots els regidors; o en moltes de les paraules que dedica a l’acció d’ERC durant aquells anys i especialment a Francesc Canet. Dels fets que les motiven, n’hem parlat, amb en Francesc, al llarg del temps, i conec molt bé el que guiava l’oposició que vam fer en temes com per exemple l’estació del TGV. Potser en Francesc, en temps a venir, ens sorprendrà també amb unes memòries (perquè, de coses per explicar en té a cabassos) i serà ell qui ho raoni amb les seves pròpies paraules.\nMentrestant, el llibre d’en Joan Armangué és i serà al meu despatx com a llibre de consulta, amb tots els subratllats i amb tots els pòstits que hi he col·locat, i també com a llibre de records, tant pels personatges que hi circulen com pels fets i per la història de la qual és un recull. Parcial, sí, però és el seu, de recull. Altres memorialistes en farien, sens dubte, altres anecdotaris. D’històries d’alcalde, els i les que hem passat per la Casa Gran en tenim un munt, per bé i per mal.\nFinalment, vull referir-me al primer agraïment amb què tanca el llibre: «a Figueres i a tots els seus ciutadans i ciutadanes que delegaren en la meva persona ser el seu alcalde durant dotze anys». Al capdavall, ser alcalde/alcaldessa és això: rebre el mandat de tot un poble que delega en tu la responsabilitat de gestionar els diners que hi destina per fer-ne el millor ús i aconseguir-ne els millors resultats. I ser alcaldessa/alcalde, també, és estimar la ciutat i, donar-li el millor de tu.


Jaume Llopart Alemany | Penedès Turisme\nJaume Llopart Alemany és una empresa familiar que produeix vi i cava de manera artesanal, la producció limitada dóna com a resultat un catàleg de vins i caves d'alta qualitat: Gran Reserva amb una llarga criança, Reserva Brut Nature, Brut i Rosat i vins monovarietals de Merlot i Sauvignon Blanc, a més dels cupatges de Xarel · lo, Macabeu, Parellada, Ull de llebre i pinot noir.\nEs va iniciar la producció de cava per al consum del seu propi restaurant Can Güell, on juntament amb la gastronomia tradicional ho oferien als seus clients i amics. I també amb aquest esperit emprenedor s'ofereix a la finca de les Graus, la possibilitat d'agroturisme, on gaudir de la natura i el seu paisatge de vinyes amb l'oportunitat de conèixer la cultura del cava.\nEn el nostre club podrà conèixer els nostres productes, registreu ara. Gaudiu dels packs de degustació exclusius del club. En iniciar en el tast dels nostres vins i caves podrà visualitzar els colors, observar la textura, bombolles ... gaudir de les aromes i les seves notes particulars, i degustar el seu sabor ... i arribar a l'essència del bon producte.\nA principis de segle l'avi Jaume Llopart Orga començà una activitat a la finca de La Fanga que marcaria la història de la família Llopart Alemany.\nEn els inicis el vi que elaboraven era per consum propi, més endavant van començar a vendre l'excedent a altres cases.La tradició es va mantenir amb les següents generacions, amb en Jaume Llopart Ferré i l'actual propietari, Jaume Llopart Alemany.\nA Cal Pau Manso es va iniciar la producció de cava de manera artesanal. Al 1997 es van fer importants reformes, allò que la família feia com una activitat de complement al seu restaurant es va convertir en un negoci amb vida pròpia.\nPer aquesta motiu la casa de Cal Pau Manso es va convertir en una cava equipada amb la maquinaria més moderna.\nLa combinació de les noves tècniques i de modernes màquines amb l'experiència i la tradició fan que les Caves Jaume Llopart Alemany elaborin el vi i el cava aplicant el millor de cada generació.\nL'afany emprenedor de la família Llopart Alemany els va portar a iniciar una activitat de turisme rural l'any 2000 a la finca de Les Graus. Quatre apartaments molt ben equipats permeten gaudir d'uns dies en plena natura rodejat d'un terra de vinyes i amb el clima més agradable\nDegut a les noves restriccions covid19, l'activitat de restaurants i cellers s'ha vist limitada. Abans de reservar una experiència turística, demaneu a reserva@penedesturisme.cat o al 973 400 265 per consultar disponibilitat i opcions


Montgat escalfa motors per a la Festa Major - Page 1\nAutor Tema: Montgat escalfa motors per a la Festa Major (Llegit 1613 cops)\n« el: Juny 15, 2018, 08:45:09 am »\nDissabte és un dels dies més forts. Al matí hi haurà el Tastet de mar, una proposta gratuïta on els que s’inscriguin podran fer diverses activitats com anar en catamarà, paddle surf, caiac, windsurf i patí català. Els Tabalers de Tiana i els Miquelets portaran la flama del Canigó a la plaça Mallorquines, i els Diables llegiran el manifest des de la Torre de Guaita de Ca N’Alsina, que obrirà les portes durant tota la tarda. En acabar, els mateixos diables faran un espectacle de focs artificials just abans d’encendre la foguera de Sant Joan a la platja. La nit tancarà amb un sopar i un ball de revetlla al parc de la Riera d’en Font.\nEl següent cap de setmana posarà el punt final a la festa amb el concert de Sant Joan, el castell de focs i un torneig veïnal de vòlei platja./Lìnea Nord


El teu horòscop d'avui: 5 de març de 2020\nActualitzada 04/03/2020 a les 14:15\nEstàs una mica inquiet pel fet que no et trobes en un moment massa pròsper a nivell econòmic. Tranquil: només has de romandre centrat en el teu treball i atent a les noves oportunitats que puguin sorgir.\nSerà un gran dia a nivell professional: sentiràs molta satisfacció en concloure, a la fi, un projecte en el qual portes temps treballant. S'acosten reptes laborals que seran de més envergadura que el que has fet fins ara.\nArribarà a tu una quantitat de diners gens menyspreable amb la qual no comptaves. És important que planifiquis bé, des de la reflexió, en què vols invertir els diners extres que et quedarà després de saldar deutes.\nHi ha un assumpte que et preocupa en excés en el treball i que no saps bé com gestionar. Tranquil: tot es resoldrà per si mateix. Has de mantenir la teva tranquil·litat perquè puguis avançar en la direcció correcta.\nDes de fa dies busques un objecte que és de gran valor sentimental per a tu. Tranquil: ho acabaràs trobant, encara que per a això necessites calmar-te. La clau podria estar en altres mans, recorda a qui li ho vas prestar.\nEls dies transcorren tranquils per a tu, sense massa alts i baixos emocionals. Et trobes en un bon moment i et sents positiu i feliç. Avui brillaràs davant els teus companys de treball i un dels teus superiors et felicitarà.\nNo tens per què complaure a tothom: és important que sàpigues posar límits, i que no et col·loquis en últim lloc en totes les ocasions. Tu tens dret a ser feliç, i no pots ser-ho si et relegues a un segon pla.\nSaps que des de fa un temps necessites un canvi però no saps com afrontar-lo o què és el que vols exactament. És alguna cosa que té més a veure amb el laboral que amb el personal, però tot guarda relació.\nHas de ser estalviador: no vagis malgastant sense solta ni volta. Has de gastar conscientment en relació al que et fa feliç, però no en capritxos que només serveixen per a buidar les teves butxaques. Sigues conseqüent.\nNo estàs seguint els consells que ja t'ha donat altres vegades la teva parella sobre un assumpte laboral que sol arribar a estressar-te molt. Pren distància amb els problemes, no els facis tant de cas i decideix-te a ser feliç.\nEls reptes que tens per davant són nombrosos, però només pots anar pas a pas. Has de triar les teves prioritats per a saber a què et compromets en aquest moment de la teva vida. Has d'aclarir les teves idees al més aviat possible.\nEt sents una mica feble de salut en els últims dies i no saps molt bé a què es deu. Certs hàbits t'estan perjudicant molt, però a penes ets conscient. Estàs desviant-te del teu propi camí i això et perjudica.\nComenta el contingut : El teu horòscop d'avui: 5 de març de 2020


Què és la maduració de la carn? | Consumer\nQuè és la maduració de la carn?\nLa maduració de la carn permet que els músculs de l'animal que s'ha sacrificat es converteixin en un producte apte per al consum\nPer Marta Chavarrías 10 de març de 2016\nLa carn procedeix de les parts comestibles d’animals de les espècies bovina, porcina, ovina i caprina que s’han sotmès a condicions higièniques molt controlades. La carn s’obté després de la cria adequada d’aquests animals, el seu sacrifici posterior i una manipulació higiènica dels mateixos i els seus canals. Dins d’aquest procés de producció s’inclou la maduració. Si, després del sacrifici de l’animal, la carn destinada al consum no roman en repòs, el resultat és un producte dur i fibrós. El temps que ha de deixar-se en repòs varia en funció del tipus de carn. L’article explica en què consisteix el procés de maduració i quina ocorre quan la maduració és extrema.\nAconseguir que la carn per al consum tingui un aspecte, sabor i duresa òptims requereix que se segueixin uns passos molt determinats des de la granja fins a l’escorxador/escorxador. Perquè la carn sigui un aliment agradable al paladar, ha de passar un temps entre el sacrifici i el consum. El temps difereix per als diferents tipus de carn, ja que el pollastre solament necessita unes hores mentre que la carn de boví o oví precisa alguns dies.\nHa de tenir-se en compte que la carn està formada, sobretot, de múscul, una part que perquè pugui menjar-se ha de deixar-se madurar després del sacrifici de l’animal. Al moment en què est mor, es frena la circulació de la sang en els músculs i s’acaben les reserves d’energia de les fibres musculars. Això afavoreix que les fibres s’endureixin i siguin més fibroses. Han de transcórrer de dos a tres dies perquè s’estovin.\nMaduració de la carn o com guanyar jugosidad\nEl procés de maduració de la carn, que pot allargar-se en funció de si es desitja augmentar la jugosidad, es realitza amb la canal penjant en càmeres en les quals es manté una temperatura que frena la formació de bacteris i que fomenta la lliure circulació d’aire en totes les peces. Després del sacrifici de l’animal, la carn comença a sofrir alguns canvis: disminueix la seva duresa i, per tant, es fa més tendra; s’incrementen algunes propietats organolépticas com el color, l’aroma o el sabor; i hi ha un petit augment de la capacitat de retenció d’aigua, és a dir, la carn es torna més sucosa.\nEl pH és un dels indicadors de quan una carn està al moment òptim de maduració\nEl procés de maduració de la carn, conegut també com la fase “post-rigor”, té alguns enemics que han d’evitar-se. Està la contaminació microbiològica, que depèn en gran mesura de la contaminació que hi ha hagut inicialment, és a dir, durant la manipulació de l’animal viu, el sacrifici posterior i la preparació de les canals. També influeix en aquest punt les condicions de conservació com la temperatura; si no es manté a tot moment la refrigeració adequada, augmenta el risc de contaminació. També ha de fer-se front, durant la maduració, a l’oxidació de la carn, un factor que està relacionat amb la presència d’oxigen, temperatura i llum a la qual està exposada la carn.\nDurant el període de maduració, els músculs perden consistència i s’estoven. Un dels indicadors de si una carn està al moment òptim de maduració és el pH: la carn està al punt just de maduració quan el pH se situa al voltant de 5,5 (passades unes 24 hores després del sacrifici). El temps varia en funció de factors com la raça, el sexe, la genètica, l’alimentació o el tipus de peça.\nQuan el procés de maduració no es fa de forma correcta poden passar diverses coses: que la carn es torni fibrosa i pàl·lida (errors en la temperatura que provoca un augment del pH) o que la carn es torni dura i seca.\nQuan la maduració és extrema\nUna nova tendència de consum de carn té més que veure amb el temps de maduració que amb el moment en el qual es cuina la peça. Es tracta de deixar madurar una peça concreta durant setmanes i fins i tot mesos en un ambient amb temperatura i humitat controlades perquè es produeixin nous sabors. A simple vista, aquesta carn madurada a l’excés no és molt apetecible, ja que pot presentar cert aspecte rovellat i podrido (la floridura de l’exterior o la capa azulada es retira davant de cuinar la peça). Els que han provat aquesta carn asseguren que s’aprecien nous sabors que recorden a la carn de caça i a fruita seca.\nAquesta nova forma de menjar carn, que s’ofereix com una delicatesen, té molt controlat el tipus de carn que se selecciona, ja que no val qualsevol sinó que ha de ser de la millor qualitat. Procedeix sobretot de caps de bestiar majors de vaca vella i bou que poden aguantar un llarg procés de maduració en càmera, en condicions higiènic-sanitàries controlades a tot moment. La carn de tots dos animals necessita una llarga maduració abans que es consumen perquè es trenquin les fibres i perdin la seva duresa. A més, durant aquest procés la carn va adquirint sabors molt particulars.\nAquesta nova moda de maduració extrema de la carn podria tenir els seus orígens en el faisandage, una pràctica més antiga que actual, aplicada a la carn de caça. Es dona com a conseqüència d’una reacció química iniciada després del rigor mortis i abans que la carn comença a descompondre’s. A pesar que en alguns casos es genera una olor desagradable, la relació entre la descomposició i el sabor converteixen aquests productes en curioses exquisiteces per al paladar. Aquesta pràctica comportava alguns riscos higiènic-sanitaris que han anat desapareixent.


El Programa 30 Plus busca empreses que vulguin incorporar persones aturades de la comarca amb una contractació subvencionada econòmicament\nYou are here: Home / Comarca / Dia a dia / Treball / Economia / El Programa 30 Plus busca empreses que vulguin incorporar persones aturades de la comarca amb una contractació subvencionada econòmicament\nEl Consell Comarcal ha obert el termini perquè les empreses interessades en incorporar persones majors de 30 anys i que actualment estan a l’atur es subscriguin a la 3a edició del Programa d’ocupació 30 Plus. Les empreses que contractin persones participants del programa rebran una subvenció econòmica equivalent al salari mínim interprofessional (SMI) pels mesos de durada del contracte, fins a un màxim de 9 mesos i proporcional a la jornada laboral. El termini per subscriure contractes finalitza l’1 de agost.\nEl Programa 30 Plus té per objectiu afavorir la inserció laboral de persones desocupades de 30 anys i més, mitjançant la contractació laboral i la formació a mida.\nEl Servei d’Ocupació de Catalunya subvencionarà els contractes subscrits en el marc del programa amb una quantia màxima de 7.726,95 euros, per una durada màxima de 9 mesos, equivalent al salari mínim interprofessional per la jornada completa o la part proporcional en funció de la jornada parcial realitzada. El programa també ofereix suport en la definició del perfil professional requerit pel lloc de feina vacant, així com en la gestió del procés de selecció i presentació de candidatures adequades al perfil demandat. També dóna una formació subvencionada adaptada a les necessitats del lloc de treball i assessorament en tot el procés de preparació i gestió de la subvenció.\n-No haver acomiadat a treballadors/es del mateix perfil o categoria professional qualificats com a nuls o improcedents en els darrers 3 mesos.\n-Trobar-se al corrent de les obligacions tributàries, reglamentàries i legals.\n-Realitzar un contracte de treball amb una durada mínima de 6 mesos i una jornada mínima de 20 hores setmanals.\n-Assignar un tutor/a d’empresa per realitzar el seguiment i adaptació de la persona al lloc de treball.\n-Flexibilitzar l’horari laboral del treballador/a per tal de compaginar la feina amb la formació a mida.\nPer a més informació les empreses poden contactar amb la tècnica del Programa 30 Plus, Nélida Rodríguez al telèfon 937.273.534 ext. 461, al mòbil 671.663.308 o al correu rodriguezrn@ccvoc.cat. També poden contactar amb la tècnica del programa, Sarai Arqué a l’extensió 324 o al correu arqueas@ccvoc.cat.\nAquest projecte està subvencionat pel Servei Públic d’Ocupació de Catalunya i el Servicio Público de Empleo Estatal – Ministerio de Empleo, Migraciones y Seguridad Social.\nIn : Comarca, Dia a dia, Treball / Economia


Els indignats, la intel·ligència\n13 maig 2021 04:41\nMelcior Comes | 21 maig 2011\nPodríem dir que la política es venja d'aquells que la menyspreen. Tot aquest moviment de joves que han ocupat les places de moltes capitals de l'Estat espanyol durant aquesta setmana prèvia a les eleccions autonòmiques i municipals, amb les seves reivindicacions i queixes, acabarà donant un fruit enverinat: una pujada encara més espectacular de l'esperada de la dreta moderada i la ultradreta més mala de pair, les dues cada vegada més agermanades. Tot plegat ha estat un enorme error: ja fa quatre dies que ocupen un espai en l'opinió pública i fent arribar un missatge de desmobilització electoral que només tindrà com a resultat que agafin el poder els menys proclius a fer les vagues polítiques que demanen. L'abstenció afavoreix clarament el PP.\n¿I per què les concentracions a la plaça del Sol de Madrid han estat portada del Washington Post? Perquè aquest diari, un dels més escoltats en el poder econòmic global, fa mesos que diu que l'Espanya va a la ruïna i haurà de ser rescatada; fins i tot aquestes manifestacions poden tenir un efecte contraproduent: agreujar la crisi. Espanya passa a ser considerada un mercat perillós amb vista a les inversions estrangeres (i també amb vista a la temporada turística!). No tenir això en compte i alhora voler un canvi; voler guanyar la partida ignorant les regles del món en què vivim és d'una puerilitat que posa els pèls de punta.\nL'acusació en massa a la classe política ens porta aquí: a fer-se còmplices amb la situació que es doni, sobretot perquè es mostren incapaços de distingir, ponderar i triar, en l'actual situació, el mal menor: l'opció política menys horrorosa entre totes les disponibles. ¿Què vol aquest jovent? Una de les coses més curioses és que ni ells mateixos ho saben: escolto missatges de tot tipus -m'he fet del Twitter per a poder seguir tot això amb més immediatesa-, des dels que volen solucionar el problema palestí fins als que volen llistes obertes, o una suïcida subscripció electoral única, nacionalitzar la banca, jutjar la classe política o portar-la directament a la presó, o els que simplement demanen feina i habitatge.\nGairebé totes són consignes que sintonitzen molt bé amb el que fa anys que diuen els partits d'ultraesquerra, o aquella esquerra de la dreta de Ciutadans o UPyD: no hi ha cap novetat; hi ha partits polítics que poden votar-se que des de fa anys que es fan seves aquestes posicions.\nUn últim element a tenir en compte és que, des d'aquestes actituds, també es donen ales a les posicions del sector radicalment oposat. A mesura que aquestes mobilitzacions suposadament llibertàries agafen embranzida, la ultradreta també ho fa, i tot perquè el discurs que nega qualsevol terreny entremig afavoreix els extrems. Féu un cop d'ull al que diuen des d'Intereconomía: estan contentíssims. I, cosa curiosa, comparteixen molts d'aquests postulats, sobretot pel que tenen de populisme.\nDesprés de les eleccions tot seguirà igual: amb la pujada de la dreta també creixerà el descontentament des d'aquests campaments. I així anirem perdent qualsevol sensatesa.\nImaginau si està contenta la caverna mediàtica:\nLA SINRAZON (divendres 20 a tota portada): "Quieren acabar con la democracia"\nFederico Jiménez Llop-santo a la ràdio: "Mira quienes són los indignados: la extrema izquierda de siempre"\nEL INMUNDO (avui diumenge 22, també a portada): "¡Hoy és la democracia real!"\nPotser s'hagin conxorxat per mobilitzar el seu fidel electorat, no fos cosa ...\nPer quin galliner, fa mes de 9 anys\nEls oracles i la intel·ligència\nSi en lloc de pontificar damunt la trona, els "joves intel·lectuals" com tu, exposassin i defensassin les seves catastròfiques visions a la mateixa plaça, tendria una mica de sentit escoltar-vos. Aquesta prepotència del "jo ja ho sabia" o "jo ja ho deia" fa més oi que l'actitud dels polítics que critiquen els indignats.\n@Tomeu, per al·lusions, si fos res que no fos un individu seria la cap dels lectors de Melcior Comes, perquè m'agrada la seva literatura en sentit ampli, pel fons i per la forma.\n@Kika, quin comentari més poc democràtic, més absolutista i més intolerant amb la discrepància. Si una cosa bona té aquest diari és que compta amb col·laboradors molt diversos quant a idees i estils. Enhorabona al dB per aquest motiu. Això demostra el seu tarannà liberal, respectuós amb la pluralitat i interessant per a gent d'idees molt diverses a qui agrada llegir, contrastar i discrepar cívicament. Joan Mir, Melcior Comas, Jordi Caldentey, entre altres, fan els articles que més m'interessen a mi. Llauger, per exemple, no m'agrada gens, ni per l'estil ni pel contingut, però no per això deixaré de comprar el diari ni exigiré que el n'engeguin.\nFa falta cultivar més l'esperit democràtic, aprendre de contrastar idees, divergir... És un exercici fantàstic. I el dB ajuda molt a fer-ho.\nKika: el diari pot prescindir de tu i de les teves lectures, no de l'articulista, pel que es veu. ¿Nacional catòlic en Comes? Ha fet molts d'articles ateus\nPer kika, fa mes de 9 anys\nSempre recordaré el dia en què Melcior Comes va tenir un atac d'histèria i va insultar per escrit en aquest diari els lectors que en discrepaven. Incomprensiblement, la direcció del "Diari de Balears" no el va frenar i el deliri li ha anat augmentant fins a resultar grotesc. Ja comença a fer pena.\nIdò mirau, per una vegada trob que en Comes ha fet un article argumentat i seriós. No ha fet cap referència a les "rastes", a les melenes o a la indumentària dels joves, ni a la mala olior de les tendes de campanya, ni res d'això. Ha donat arguments. Podrem estar-hi o no d'acord, però algunes de les coses que diu (disparitat d'objectius de la protesta, fins i tot contradiccions; existència de partits que mai no han pogut governar i que reinivindiquen coses que el moviment podria recolzar amb el vot; afavoriment del PP amb l'abstenció) són francament males de rebatre. Després de la indigna i absurda equiparació de Ben Laden amb el metge Ernesto Guevara de la Serna (Che Guevara) que féu Comes en l'anterior article, on aprofitava que el Pisuerga opassa per valladolid per fotre uina andanada contra les revolucions d'esquerres, en aquest nou article ha canviat d'estil i ha posat coses raonables. Què hi farem? A vegades fruita l'arbre més eixorc.\nCal observar l'equip d'incondicionals que té Melcior Comes. A les onze del matí ja ha aconseguit 14 notes negatives per als que s'atreveixen a disentir de la seva opinió. És na "Xesca" la cap de premsa dels amics de Comes?\nJo dubto que a La Razón o a Intereconomia diguessin el que aquí es diu: també critica la dreta.\nPer Yulia, fa mes de 9 anys\nComes, t'ha faltat temps per escriure contra els indignats després de la soflama contra Chomsky. Sembles un editorialista d'Intercoeconomía o de "La Razón". T'estàs convertint en l'inquisidor general!


El Club Triatló Berga anuncia que deixa d’organitzar la Travessia de la Baells | Entre rivals – Esports\nTravessia de la Baells, l'any 2017. CLUB TRIATLÓ BERGA\n09 març 2020 20:49\nAdeu a la Travessia de la Baells. El Club Triatló Berga ha anunciat a través d’un comunicat que deixa d’organitzar la prova després de 19 edicions. L’anul·lació del darrer Festival de la Baells i el traspàs del principal patrocinador de la prova, Berguedà Nàutic, han precipitat la decisió. “Ja no ens veiem amb la força i les ganes necessàries com a club per continuar oferint una prova de qualitat”, explica l’entitat.\nEl Club Triatló Berga ha aprofitat el missatge per recordar que la Travessia va començar amb una dotzena d’inscrits i ha acabat arribant als 200 en diverses edicions. De fet, des de fa molts anys s’ha estabilitzat entre els 150 i els 200. El club, a més, celebra que la prova hagi aconseguit “donar a conèixer la Baells als autòctons i forasters com un espai natural privilegiat per a la pràctica de la natació en aigües obertes”.\nA més, l’entitat recalca que la comarca no queda ni de bon tros orfe d’equipaments, malgrat que digui adeu a la prova: “La Baells disposa d’una via brava abalisada tot l’any, on es pot nedar amb tota seguretat”.\nNo ha estat una decisió fàcil. Després de 19 edicions, de donar-hi moltes voltes i valorar diferents opcions des del Club Triatló Berga volem comunicar-vos que aquest 2020 deixarem de organitzar la Travessia de la Baells. Han estat 19 edicions magnífiques per nosaltres i ara ha arribat un moment on ja no ens veiem amb la força i les ganes necessàries com a club per poder continuar oferint una prova de qualitat. La anul·lació del Festival de la Baells l’estiu passat on des de l’inici hi estàvem lligats i el traspàs de negoci del nostre patrocinador principal Berguedà Nàutic ens han acabat de fer prendre aquesta decisió.\nA tots els que ens heu ajudat i col·laborat aquests anys us volem donar mil gràcies: col·laboradors, piragües, barques, treballadors de la presa, protecció civil, voluntaris etc…, : sense vosaltres la Travessia no hagués arribat tant lluny. GRÀCIES. Volem fer menció molt i molt especial a unes persones que sense elles no hagués estat possible la Travessia: la Rosa de l’Agència de Desenvolupament del Berguedà pel seu recolzament, implicació i professionalitat, pel Vicenç i Sergi de Berguedà Nàutic pel seu magnífic marcatge cada edició i per les seves piragües i barques que ens donaven seguretat a la prova, sempre amb senzillesa i bon humor. I pel Rafi, de CSI Timing que des de la primera edició ha estat a peu d’aigua prenent el temps als participants. A tots quatre GRÀCIES DE TOT COR. I finalment i el més important d’una prova esportiva: els participants!.\nVam començar la primera edició amb dotze persones i hem arribat a ser més de 200 en alguna edició, estabilitzant-se la prova ja fa molts anys entre 150 i 200. Però més enllà dels números, deixem d’organitzar la Travessia de la Baells molt contents ja que valorem que hem aconseguit un dels primers objectius de la Travessia: donar a conèixer la Baells als autòctons i als forasters com un espai natural privilegiat per pràctica de la natació en aigües obertes. Penseu tots que no quedeu orfes i que actualment la Baells disposa d’una Via Brava abalisada tot l’any on s’hi pot nedar amb tota seguretat. A totes i tots , de nou, moltes gràcies per la vostra confiança i esperem trobar-vos fent braçades.\nClub Triatló Berga Travessia de la Baells


L´alimentació durant l´hivern | Envelliment Saludable\nInici > Recomanacions > Alimentació > L´alimentació durant l´hivern\nL´alimentació durant l´hivern\nL'ALIMENTACIÓ DURANT L'HIVERN\n– Podem comprar els darrers codonys.\n– Encara trobem al mercat les pomes i les peres que arriben a la tardor. Després se’n troben tot l’any perquè es guarden en cambres.\n– La temporada del kiwi comença a la tardor, però s’allarga fins al gener. En trobem tot l’any perquè també es guarden en cambres.\n– A partir del novembre, comença la temporada forta de les mandarines i les taronges, que ja són al punt i dolces.\n– De llimones, n’hi ha tot l’any.\n– Al pic de l’hivern, trobem les fruites pròpies de la temporada: les mandarines, les taronges i les aranges.\n– Arriben els primers maduixots, que s’allarguen durant tota la primavera.\n– Podem gaudir de les darreres cebes tendres.\n– De carbassa, tot i que és un producte típic de tardor, encara en podem trobar aquests mesos.\n– Les varietats de la família de les crucíferes –col, coliflor, bròquil, cols de Brussel·les, col xinesa, col llombarda…– ens acompanyen tot l’hivern perquè les incloguem de mil maneres en els nostres menús.\n– L’api, els espinacs i l’escarola, que apareixen a la fi de la tardor, ens acompanyen durant la nova temporada.\n– A la darreria de la tardor arriben les carxofes, les endívies, les faves, els pèsols i els alls tendres, i ens acompanyen fins a la primavera.\n– Apareixen els espàrrecs i els cards.\n–Aquests menús s’adrecen a les persones grans sanes que no han de seguir una dieta específica per cap malaltia crònica o passatgera.\n–S’adreça a persones que poden menjar de tot i, per tant, gaudir d’una dieta variada amb els productes propis de cada estació.\n–En el cas que algú tingui sobrepès o obesitat, caldrà que segueixi algunes indicacions, com suprimir el pa del dinar i el del sopar i fer racions més ajustades (sobretot de farinacis com la patata, l’arròs i la pasta) sense oblidar mai les verdures.\n–També cal parar atenció a les racions de dolços (sucre, mel) que es poden afegir al cafè, llet i infusions. Si hi ha problemes de pes, en cas que agradi endolcir, es recomana utilitzar edulcorants com l’estèvia i la sacarina o reduir les dosis de sucre.\n–Encara que pugui semblar que són molts àpats o que hi ha massa menjar, cal tenir en compte que és molt més saludable fer 5 menjades i mesurar-ne les racions: menjar poc i sovint. Això ajuda a mantenir el metabolisme actiu i s’aprofiten millor els nutrients.\n–Si se sopa d’hora i es va tard a dormir, es recomana prendre, en aquesta època de l’any, alguna cosa calenta (com un got de llet, que ens ajudarà a agafar el son).\n–Quan fa fred, és millor esmorzar alguna beguda calenta per entonar el cos i fer sempre un sopar calent (consomés, sopes, purés… i un segon plat) per donar més benestar a l’organisme i descansar millor.\n–Per a una bona nutrició és imprescindible bellugar-se: cal sortir, caminar i fer activitats fora de casa. El sofà no és una bona companyia.\n–Quan fa fred és molt agradable aprofitar els matins assolellats per sortir a caminar i a fer els encàrrecs, perquè la claror ens anima i ens millora l’humor. A més, el sol ens ajuda, amb la vitamina D, a fixar el calci als ossos.\n*Llet: que cadascú la prengui al seu gust: amb cafè normal, cafè descafeïnat, amb Eko, amb xocolata en pols, amb una cullerada de mel, amb una cullerada de sucre o sacarina… Si hi ha problemes de pes o de colesterol elevat, és millor prendre lactis semidesnatats o desnatats. A l’hivern, és bo que la beguda sigui calenta\n**Pa: es pot anar variant entre pa amb tomàquet amb un polsim de sal i un raig d’oli d’oliva verge, pa amb oli i sucre, pa amb mantega, pa sol, pa torrat, pa tou, pa integral…\n***Mantega: menjar-ne si no es té el colesterol elevat. Si hi ha problemes de colesterol, prendre margarina o pa amb oli o pa sol\n*Taronja a la italiana: tallada a rodanxes i amanida amb un polsim de sal (i pebre si es vol) i un raig d’oli verge d’oliva. És deliciós!\n**Fruites d’hivern: al desembre-gener encara podrem trobar els darrers codonys i les pomes, peres i kiwis que ens han arribat a la tardor. Durant tot l’hivern hi haurà els cítrics: mandarines, taronges i aranges. Al febrer-març apareixeran els primers maduixots\n***Iogurt: pot ser natural, amb una cullerada de sucre o de mel, amb sacarina o amb el nou edulcorant obtingut de la planta de l’estèvia, amb trossos de fruita, de llet sencera, desnatat…\nSi per horaris no es fa l’àpat de mig matí, és aconsellable introduir la fruita a l’esmorzar de primera hora: per exemple, prendre la taronjada natural al matí per començar l’esmorzar, ja que la vitamina C és estimulant. I prendre el petit grapat de fruits secs amb les postres del dinar.\nVerdures d’hivern: al desembre-gener podrem comprar les darreres cebes tendres i les carbasses. És el millor moment per a les bledes, l’api, els espinacs, l’escarola. les carxofes, les endívies, les faves, els pèsols i tota la família de cols i bròquils (cols de Brussel·les, coliflor, col d’olla, col llombarda). Al febrer-març arriben els cards i els espàrrecs. De patates, alls, cebes i pastanagues n’hi ha tot l’any. Qualsevol verdura del menú es pot substituir per una altra (bledes o espinacs en comptes de col…). Les verdures es poden cuinar: bullides, al vapor, guisades, al forn (carxofes, cebes…) i amanir-les amb oli, vinagretes o maionesa.\n*Les peres cuites amb vi negre, com couen al foc força estona fins que són toves, perden tot l’alcohol, perquè s’evapora\n*La llet i el iogurt es poden prendre sols. Si es volen endolcir amb mel o sucre, cal tenir en compte els problemes de pes de cada persona i les recomanacions del metge. Es pot endolcir amb edulcorants com l’estèvia o la sacarina.\n*Allioli de codony: salsa per amanir feta amb all, oli d’oli verge i la polpa del codony bullit\n**Les cremes de verdura (carbassa,carbassó, pastanaga, porros…) no porten patata. Queden molt gustoses si al principi se sofregeix una ceba i després s’hi barregen les verdures i s’hi tira l’aigua, que només ha de cobrir-les. S’hi afegeixen 1-2 formatgets desnatats abans de triturar.\n***Compota de codony: es bull amb poca aigua amb 2 cullerades de sucre, pela de llimona (s’hi pot posar canyella o vainilla). Es tritura tot (sense la llimona).\n*Si no es pateix sobrepès o obesitat, es pot prendre una culleradeta de mel amb la infusió o la llet. La llet és el que més ajuda a agafar el son, i si s’hi posa una mica de mel o sucre (una culleradeta de postres ben rasa), encara més. Es recomana a aquelles persones a les quals els costa adormir-se.


Almenys a tu no et falta claredat d’intenció. Demanes que et votem per plantejar directament un referèndum per la independència, sense les subtileses de l’estat propi o de les estructures d’estat, i per això repeteixes que el dret a decidir en aquest sentit no ens el pot prendre ningú.\nPerò tanta claredat en la intenció no està exempta d’un alt grau de simplicitat en els mètodes i els continguts. No em concretes com penses dur a terme el referèndum, en base a quina llei o quina empara política suficient es podria celebrar. Tens tota la raó quan dius que es tracta d’una exigència democràtica, i estic totalment d’acord en què la demanda política d’un referèndum mereix una resposta democràtica. El que passa és que la resposta democràtica s’ha de buscar, ja que no n’hi ha prou amb plantejar la demanda; si es produeix d’entrada una negativa en base a la legislació vigent, s’hauran de buscar vies per modificar-la o superar-la amb algun tipus d’acord. On les veus aquestes vies?\nAnant molt més enllà, dónes quasi per feta la independència de Catalunya, ens la fas veure com una realitat plenament plausible, un paisatge bucòlic que podem contemplar des de la finestra de casa. I remets tots els mals que patim a la dependència d’Espanya, a aquesta estança fosca en la que ens han condemnat a viure. Si som independents, vens a dir, ens plouran els milions que ara ens roba Espanya i podrem viure com autèntics europeus de primera classe.\nEntenc aquesta glossa simplificadora, i excessivament economicista, de la independència com una manera d’aglutinar els nous arribats al sentiment independentista des de les conseqüències de la crisi. Fas bé, i potser per això parles molt més que el teu contrincant sobiranista de les necessitats socials que es podrien sastisfer amb la independència. Però tingues en compte que aquests nous vinguts a la independència poden ser molt volàtils, i que en canvi podrien ser molt exigents en una hipotètica Catalunya independent des d’una òptica d’esquerres. Perquè suposo que continues sent d’esquerres, i que l’arbre del convenciment independentista no et priva de veure el bosc de la solidaritat.\nTinc altres motius, però sobretot per aquest sentiment de solidaritat em cau una mica lluny la teva proposta d’independència. Ja sé que em diràs que de solidaris els catalans n’hem sigut molt i molt, i que una cosa és ser cornut i una altra ser burro i pagar, a més, el beure. Segur que hem pagat més del compte, però la manera de distribuir els recursos dependrà sempre de la forma com ens organitzem, i penso que ens podem organitzar molt millor sense necessitat de posar fronteres a la solidaritat. Dit d’una altra manera, opino que a la teva proposta li sobren unes unces d’egoisme col.lectiu.\nHi ha els altres aspectes, històrics, culturals, socials, espirituals i polítics, entorn de la independència que proposes, dels que ja en parlarem més endavant, si, com espero, el resultat que aconsegueixes ens permet continuar discutint sobre la viabilitat i la conveniència de la independència.


Un Messi 10 i 10 homes de la casa\nL'argentí fa un gol i dues assistències en un Barça en què Muniesa va tenir minuts\nL'argentí ja ha marcat 61 gols oficials aquesta temporada i s'acosta al rècord de 67 dianes de Gerd Müller del 1973. Ahir, però, va fer més assistències (2) que no pas gols (1).\nT.P./M.M. BARCELONA. 11/04/2012 00:00\n260x366 Lionel Messi just després del moment d'intentar rematar a gol amb la mà. L'àrbitre el va enxampar i li va ensenyar la targeta groga. / LLUÍS GENÉ / AFP Lionel Messi just després del moment d'intentar rematar a gol amb la mà. L'àrbitre el va enxampar i li va ensenyar la targeta groga. / LLUÍS GENÉ / AFP\nMinut 90 de partit al Camp Nou amb 4-0 al marcador. Lionel Messi caça una pilota a l'esquerra de l'àrea però la controla malament i és pressionat cap al còrner per la defensa del Getafe, que el fa sortir de l'àrea. L'argentí, però, es gira sobre si mateix, s'escapa de dos homes, se'n va per la banda, deixa clavat el Cata Díaz dins de l'àrea i sense angle gairebé marca un gol impossible. L'argentí es va quedar seriós mentre rebia alguna broma de Díaz, compatriota seu que li demanava que no els marqués el 5 a 0. El Camp Nou, però, es va rendir als peus del seu ídol ovacionant-lo.\n24 gols en 14 partits\nLionel Messi ha fet 24 gols en els últims 14 partits oficials del Barça. És a dir, 24 gols des de la derrota al camp de l'Osasuna. Ahir va fer el segon del partit i ho va amanir amb dues assistències, una amb el pit a Alexis Sánchez i la centrada de falta que Pedro va rematar per fer el 4 a 0 definitiu. El partit, de fet, era ideal per potenciar les arts com a assistent del jugador argentí, ja que Guardiola el va situar amb llibertat per darrere de tres davanters (Alexis, Cuenca i Pedro). El canari va ser dels primers a beneficiar-se del joc de l'argentí. "Ja sabem que és un futbolista diferent. Molta gent parla dels seus gols, però ens ajuda als altres. Aquest gol m'ajuda a recuperar confiança", deia Pedro sobre Messi a la fi del partit.\nMessi segueix trencant registres i amb el gol d'ahir ja està a sis gols del rècord de 67 de Gerd Müller -el rècord europeu de gols en una sola temporada amb un club- que el davanter alemany va establir la temporada 1972/73. El rècord, doncs, va camí de caure ben aviat, ja que Messi va demostrar durant els 90 minuts quin tipus de jugador és. "Què pots fer quan Messi juga així? És el millor jugador del món amb molta diferència, fa coses diferents, marcarà una època", va dir el tècnic del Getafe, Luis García Plaza, amb certa frustració al final del partit. Luis García, de fet, va recordar quan dirigia el Llevant i gairebé va empatar un partit al Camp Nou: "Perquè no jugava Messi, perquè tot canvia si ell juga o no juga". Amb un cert toc d'humor, García va recordar precisament l'última jugada d'ahir de Messi, ja que "sembla que davant del Getafe sempre l'ha de fer grossa".\nL'hora de La Masia\nAmb el partit sentenciat, Guardiola va decidir fer canvis per donar descans a homes com Adriano, Pedro i Mascherano, que van ser substituïts per Tello, Muniesa i Montoya. D'aquesta manera el Barça va acabar amb 10 homes de La Masia sobre la gespa, tots excepte Alexis Sánchez.\nPer a Muniesa, que ja ha renovat amb el primer equip, són els primers minuts en Lliga aquesta temporada, uns minuts que va jugar de lateral esquerra, amb Montoya a la dreta. "No m'hauria imaginat mai que un dia jugaríem amb 10 jugadors de la casa. Tant de bo que algun dia siguin 11", va dir Muniesa en sortir del Camp Nou. De fet, ahir van jugar 11 homes de La Masia, però no alhora, ja que Pedro va ser substituït i va rebre l'ovació del Camp Nou. "El somni de tot jugador de la casa és aquest, arribar al Camp Nou. Fa il·lusió jugar amb Muniesa, som de la mateixa fornada i costa molt arribar fins aquí", va dir Montoya. Onze jugadors ho han aconseguit. Els que van jugar ahir contra el Getafe.


Condemnats - blogs.flog.cat\nCrec que es de José Antonio Labordeta (i si no és seu demano disculpes) un vers d'una de les seves cançons que diu que estem "condenados a ser fuertes". No sé a sant de què m'ha vingut al cap aquest vers que vaig conèixer quan era un adolescent o poc més i que, ves a saber per quina raó, no m'ha acabat de marxar mai de la memòria i va reapareixent de tant en tant. Potser és perquè té tela això de sentir la fortalesa més que com una obligació, com una condemna -la imatge és contundent- que ens obliga a no defallir mai, ni per nosaltres, ni pels nostres.\nSigui com sigui, l'obligació de ser forts, de mantenir-nos en els nostres principis, en els nostres ideals en els nostres objectius o en els nostres somnis, fins i tot, i de tirar endavant malgrat totes les dificultats, no em sembla cap mala cosa en els temps que corren, on les incerteses són el pa de cada dia i on els canvis per, suposadament, adaptar-nos als nous escenaris són prou habituals, encara que sovint només amaguen claudicacions i renúncies.\nSon temps complicats per al país. Pensar que estem gairebé condemnats a ser forts, i que aquesta és la nostra autèntica i única condemna individual i col·lectiva, no té per què ser cap mala cosa, ans al contrari. Sobretot si tenim present una altra gran frase, en aquest cas de Jean-Paul Sartre, que afirma que estem condemnats a ser lliures. Si sumem les dues condemnes: a la llibertat i a la fortalesa, potser ens en sortim i tot.\nComentaris (0)13-01-2017 06:13:56


Inspecció al Lleida E., prèvia de la Copa RFEF - FutbolCatalunya.com\nPublicat 5 d'octubre de 2021 | per Redacció\nAl club ilerdenc se li acumulen els problemes i aquest dimarts ha estat objecte d’una inspecció de Treball i Seguretat Social com a prèvia al partit d’aquest dimecres (Copa RFEF) enfront de l’Ejea\nInspecció administrativa i registre a la seu del Lleida Esportiu // FOTO: Dani Badía\nUna desena de guàrdies civils i representants de la Delegació de Lleida de la Inspecció de Treball van realitzar aquest dimarts una inspecció administrativa i registre a la seu del Lleida Esportiu. Batejada com ‘Operació Strike 11′ s’investiguen suposats delictes de frau a la Seguretat Social, blanqueig de capitals\naixí com una possible falsedat en contractes de treballadors del club.\nEl cas, que es troba sota secret de sumari, va interrompre la sessió matinal de treball de la plantilla que dirigeix Gabri per a parlar amb jugadors i membres tècnics del club. Segons Catalunya Ràdio, “els han interrogat sobre els horaris que fan, per les retribucions que reben i com les reben”.\nLLEIDA E., AMB MOLTS PROBLEMES\nEl company Dani Badía va dir que “fins i tot van arribar a parlar amb els fisioterapeutes que estan de pràctiques al Lleida Esportiu”. Per descomptat que també van tenir ocasió de reunir-se amb el president de l’entitat, Jordi Esteve, substitut del seu germà Albert, ara secretari de la directiva. Cal recordar que mantenen la seva condició de propietaris.\nEls màxims responsables del club de la Terra Ferma no han volgut fer declaracions i s’han remès a una nota de premsa:\nCOMUNICANT LLEIDA ESPORTIU\nLes denúncies presentades per alguns extreballadors han acabat amb la presència d’Inspecció de Treball i Hisenda. D’altra banda, el club té recorregut judicialment un deute superior al milió d’euros amb l’Agència Tributària, per diferències de criteri; en resum: Inspecció al Lleida E., prèvia de la Copa RFEF\nDOBLE COMPROMÍS, COPA RFEF\nD’altra banda, l’activitat no per a i aquest dimecres torna la Copa RFEF com a protagonista després de la classificació del conjunt blau el passat 22 de setembre al Narcís Sala. Ara toca enfrontar-se a l’Ejea (20 hores).\nEls locals ocupen la 16a posició a la 2RFEF mentre que el rival és 17è amb un punt menys. D’altra banda, idèntic horari reunirà a Palamós a l’actual campió de la competició, Costa Brava, contra l’Izarra.\nPublicat a 2a RFEF, Titulars | Tagged Inspecció, Lleida Esportiu, Seguretat Social


En Petites Porcions: ¿Qué fue de Jorge Sanz? (2010)\nMarc 27 de gener de 2011, a les 9:41\nCom que tenia la porció mig feta, aqui en teniu dos a preu d'una:\nHem d'estar d'enhorabona, una de les sèries del any és espanyola. David Trueba sempre ha tingut bona mà per agafar el millor de la còmedia americana i passar-ho pel seu propi filtre personal i cultural, aconseguint productes molt propers i d'aquí amb un cert regust al que es fa allà. En aquesta ocasió ha dirigit i guionitzat aquesta sèrie co-creada amb Jorge Sanz, que beu de fonts com "Curb your enthusiasm" de Larry David, "Californication" o "Extras" de Rick Gervais (encara que aquest últim sigui britànic).\nTrueba sap treballar molt bé els personatges patètics, i en aquest cas, basant-se en alguns fets reals de la caiguda al buit de Jorge Sanz com a actor, després de ser nen prodigi i geirebé sex symbol del cine espanyol de fa dues dècades, han aconseguit aquest tipus de personatge entrenyable que t'acava fent certa llàstima, amb el valor afegit que no saps on acaba el drama personal de Sanz i a on comença exactament la ficció.\nHi trobem doncs l'habitual humor de Trueba, aparicions d'estrelles com Antonio Resines, Santiago Segura o Juan Luís Galiardo entre d'altres, i tot vestit amb molt realisme, rodat com si fos un fals documental, amb deficiències de so incloses.\nDiversió concentrada en una temporada de 6 episodis de mitja horeta.\nCecil B. Demente 27 de gener de 2011, a les 10:02\nLes males llengües deien si Jorge Sanz també sobreactuaria interpretant-se a sí mateix, però la veritat és que se li dona millor el paper de "loser" que no pas el de galàn...\nJo esperava amb els dits creuats aquell capítol que comencés amb el prota fent de Conan i m'he quedat amb les ganes... A veure si això ho soluciona una segona temporada!


Packaging responsable | Essentra\nT’ajudem a crear el teu packaging de triple balanç: el packaging responsable que beneficia l’empresa en l’àmbit econòmic, social i ecològic\nTreballem amb el client per trobar solucions sostenibles, innovadores i personalitzades que garanteixen un triple benefici. El nostre compromís és facilitar la gestió del packaging, des de la ideació fins a la producció, de manera que sigui més senzill el compliment dels objectius de negoci i de desenvolupament sostenible.\nPackaging de triple balanç\nPerquè contribuïm al benestar de la societat amb les nostres polítiques d’ocupació i d’igualtat i amb productes orientats cap a l’accessibilitat.\nPerquè cada solució suposa una inversió excel·lent per al client, sigui per la millora de la imatge de marca, la garantia de funcionament en les línies, la consecució d’un valor afegit o per la protecció adequada del producte, que en millora el comportament en el transport.\nPerquè totes les solucions tenen en compte el impacte sobre el medi ambient, de manera que sempre busquem minimitzar la petjada de carboni i optimitzar la gestió dels recursos.\nQuè és el packaging sostenible i com s’aconsegueix?\nProduïm estoigs fabricats amb matèries primeres que puguin reciclar-se íntegrament, o en gran part. Treballem contínuament amb proveïdors per implantar els materials amb menor impacte mediambiental.\nEfectuem millores contínues en el nostre procés de producció i a la cadena de muntatge, de manera que reduïm progressivament la nostra petjada de carboni.\nTreballem amb els clients des de la fase d’ideació del packaging i aportem idees i tècniques perquè l’impacte sigui neutre o positiu, de manera que li donem noves vides o l’incorporem de nou al cicle de la cadena de producció


1.4.2 Els hiats\nUn hiat és una seqüència de dues vocals repartides en dues síl·labes: ra.ó, cre.ï, po.e.ma.ri. La concurrència de les vocals a, e i o sol donar lloc a hiat, com en con.tra.a.tac, pa.e.lla, ca.os, i.de.a, cre.en.ça, pre.o.cu.par, llo.a.ble, co.et o zo.o. En el cas de la concurrència de i o u àtones i una altra vocal, es pot formar un diftong creixent o decreixent, com hem vist abans⇒. En general, la i i la u tendeixen a formar un diftong decreixent amb la vocal que les precedeix, com en ai.re, rei.na, llei, rou.re, au.ra, heu.ra, peu o ou. Tanmateix, la i i la u àtones precedides o seguides d’una vocal (àtona o tònica), generalment, es pronuncien amb hiat en els casos que s’exemplifiquen en el quadre 1.13.\nLa i i la u àtones precedides d’una vocal, generalment, es pronuncien amb hiat en els casos següents:\na) Quan la i o la u d’un mot derivat és tònica en el mot primitiu o en un mot relacionat: ra.ï.met (cf. ra.ïm), pe.ü.quet (cf. pe.üc); o bé quan la i o la u d’un radical verbal àton és tònica en altres formes verbals: pa.i.ré (cf. pa.ir), ma.le.i.ri.es (cf. male.ir).OIEC\nEl mateix ocorre, en la majoria de parlars orientals, en aquells casos en què la o tònica del mot primitiu o relacionat es redueix a [u] en la síl·laba àtona del derivat: ma.o.nès [u] (cf. Maó [o]), gui.o.nis.ta (cf. guió), a.vi.o.ne.ta (cf. avió), te.o.ri.a, te.o.re.ma (cf. teòric), ge.o.mag.ne.tis.me (cf. geòleg). Quan no hi ha mots relacionats amb o tònica, una o àtona precedida de vocal es pronuncia [u] i, doncs, no formen diftong: pi.o.ner, du.o.dè, en.ri.o.lat, a.o.rist, tri.o, ma.o.is.me.\nb) En formes verbals, quan la primera vocal pertany al radical i la desinència comença amb i: agra + iran (a.gra.i.ran) agra + irien (a.gra.i.ri.en); estudi + ï (es.tu.di.ï), cre + ïn (cre.ïn).\nEn canvi, en parlars baleàrics el contacte en present d’indicatiu es resol com a diftong: estudi + i (es.tu.dii [íj]), cre + i (cre.i [éj]).\nc) Quan la primera vocal pertany a la base lèxica d’un mot derivat i la i o la u pertany a un sufix derivatiu tònic: continu + ïtat (con.ti.nu.ï.tat).\nd) En mots amb un prefix monosil·làbic, quan la primera vocal pertany al prefix, i la i o la u pertanyen a la base, especialment si es posa èmfasi en el prefix: co.indexar, pre.universitari, pro.iranià, re.inventar. Si no es posa èmfasi en el prefix la pronúncia amb diftong és la més habitual, sobretot quan els mots prefixats es deixen de percebre com a tals o són d’ús freqüent, com en coin.ci.dir o reu.nir.\nEn la parla espontània, especialment si és ràpida, sovint es formen diftongs en alguns dels contextos acabats d’esmentar. Així, són freqüents les realitzacions amb diftong en casos com ara traïdor (traï.dor) o trairíem (trai.rí.em) i espontaneïtat (es.pon.ta.neï.tat) o continuïtat (con.ti.nuï.tat).\nD’altra banda, la i i la u àtones seguides d’una vocal (àtona o tònica) es pronuncien amb hiat d’una manera sistemàtica o freqüent en els casos descrits a continuació:\ne) Si la paraula alterna amb una i o u tòniques dins del mateix paradigma o la mateixa família de mots: di.ent (cf. diuen, dic), du.ent (cf. duen, duc), con.ti.nu.a.va (cf. continua), es.tal.vi.a.ré (cf. estalvia). Amb tot, aquesta tendència no és sistemàtica i es poden sentir pronúncies com ara can.via.ré [jə]/[ja] o con.ti.nua.ció [wə]/[wa], amb diftong.\nf) Quan fer diftong implicaria generar un mot monosil·làbic; per aquest motiu, paraules com cru.el, Bi.el, mi.op o fu.et es pronuncien habitualment amb hiat.\ng) En mots amb una obertura sil·làbica complexa (pri.o.ri.tat, am.pli.a.ran, A.dri.a.na, pa.tri.ò.tic, cri.a.tu.ra, su.pèr.flu.a, in.flu.ent; i també clo.en.da, en la major part de parlars orientals), especialment si hi ha alternança amb una vocal tònica o un patró potencialment monosil·làbic: tri.ar (cf. tria); tri.al, cli.ent, bri.oix.


Museo Histórico Banco de la Província de Buenos Aires "Dr. Arturo Jauretche" - Fuet i Mate\nMuseo Histórico Banco de la Província de Buenos Aires “Dr. Arturo Jauretche” un museu que tothom hi passa per davant però ben poca gent sap que existeix.\nDescobreix els altres secrets del barri amb la Ruta Completa per San Nicolás.\nEl Banco de la Provincia de Buenos Aires es va crear el 1822 amb el nom de Banco de Buenos Aires i va ser el primer banc argentí i la primera societat anònima del país amb promoció estatal i capital privat. L’objectiu de la creació fou que actués com a banc de gir i d’emissió de bitllets per compensar la falta de monedes.\nLa seva funció era donar crèdits, rebre dipòsits, finançar projectes i accions del govern. Els primers bitllets emesos a Argentina van ser el mateix dia de la creació del Banco, tenien un valor equivalent a una moneda de plata i van ser dissenyats per José Rousseau. La història d’aquest banc està directament relacionada amb la història de Buenos Aires, ja que en la seva funció d’atorgar hipoteques i crèdits va finançar obres tan importants com el Ferrocarril del Oeste o l’antic edifici del Teatro Colón.\nActualment el banc és dirigit per un president i vuit directors proposats pel Governador i aprovats pel Senat Provincial. L’edifici del banc es troba sobre San Martín i Sarmiento, un solar històric, ja que en l’edifici que hi havia es va dur a terme l’Assamblea de Constituyentes de 1813 a Buenos Aires i el Congreso de 1816 quan es va traslladar des de Tucumán. La necessitat de crear un edifici nou va sorgir cap al 1869 quan les funcions del banc i l’ampliació d’aquesta van deixar obsolet l’antic edifici.\nAixí que la primera remodelació va ser a càrrec de Henry Hunt i Hans Schroeder el 1874. Amb el temps el banc va anar adquirint edificis de l’illa fins a ser propietari del solar que ocupen actualment, així que van obrir un concurs que van guanyar els arquitectes Sánchez, Lagos i de la Torre l’any 1940, construint l’edifici actual, en part, sobre el mateix solar on es va fundar el 1822. Tota aquesta zona és la coneguda com la City per ser la zona bancària i financera de la ciutat. El 1826, durant uns mesos, el banc es va traslladar a un edifici de la Manzana de las Luces.\nLes primeres monedes que circulaven a Argentina van ser encunyades per la Casa de la Moneda de Potosí, Bolívia, el 1573 i s’anomenaven macuquinas. Eren les monedes més imperfectes, ja que el mètode d’encunyació consistia en posar la peça metal·lica entre dos pesos amb el gravat i pegar-li cops amb un martell per tal de traspassar el relleu. Anys més tard, el 1776 es va passar les columanries i les monedes volant on el relleu ja s’hi gravava a base d’exercí pressió amb una premsa volant.\nQuan Belgrano va arribar a Potosí, el 1813 va tornar a encunyar monedes tal com s’havia acordat a l’Assamble Constituyen del mateix any i dos anys després també se’n va encunyar. Però per veure les primeres monedes encunyades a Argentina ens hem de traslladar al 1778.


▷ Piscines naturals de la Terra Alta amb nens - Escapada amb nens\nPiscines naturals de la Terra Alta amb nens\nDiversió als Estrets d'Arnes, a Bot, Horta de Sant Joan i Gandesa\nLes excursions a piscines naturals, gorgs i basses són un dels nombrosos atractius naturals i mediambientals que ens ofereix la Terra Alta. Envoltades pel paisatge indòmit i ferèstec del Parc Natural dels Ports, algunes són autèntiques joies de la natura, escolpides per l'erosió de l'aigua i del vent i que, amb el pas dels anys, s'han convertit en destins ideals perquè els nens i tota la família gaudeixin d'una jornada divertida i molt refrescant.\nLes principals es troben al sud de la comarca, a la zona dels Ports. A Arnes tenim la ruta dels Estrets, on seguirem el curs d'aquest riu i podrem fer parada allí on volguem. També a Arnes, el Toll del Vidre és una piscina natural de pel·lícula. Entre Horta i Bot, descobrirem Les Olles, una de les piscines naturals més famoses de la comarca i de totes les Terres de l'Ebre.\nI no ens oblidem de la Fontcalda; un santuari d'on brolla aigua termal i on ens podrem banyar en el riu Canaletes i en els diferents gorgs que va formant en el seu descens.\nUna bassa d'aigües cristal·lines en ple Parc Natural dels Ports us espera després d'una còmode excursió. Una piscina natural d'aigua cristal·lina en ple Parc Natural dels Ports. Això és,…


Els regidors socialistes de Cullera ixen al carrer per donar compte del primer any del canvi – RiberaTV\nHem passat de la Cullera gris i trista que ens deixà Sanjuán a una ciutat que pas a pas recupera la il·lusió i l’orgull\nCullera. 08-06-2016. Els Socialistes de Cullera inicien hui la campanya ‘Un any de canvi a Cullera’ per explicar la seua acció de govern un any després d’haver guanyat les eleccions municipals i de què Jordi Mayor assumira l’alcaldia.\nEl programa electoral dels Socialistes de Cullera s’ha elaborat durant les dues convocatòries electorals amb la participació directa de la ciutadania mitjançant comissions d’experts i assemblees ciutadanes.\nEsta forma de funcionament del partit donà com a resultat que en 2015 s’arreplegaren al voltant de 800 propostes veïnals, moltes de les quals es plasmaren en el projecte polític de la formació. Ara, una vegada més, els socialistes tornen a fer real el model de democràcia participativa pel qual aposten.\nEls regidors socialistes de Cullera ixen al carrer per donar compte del primer any del canvi added by Ribera Televisió on 8 Juny, 2016


Espais i parcs naturals — Ajuntament de Tarragona\nEsteu aquí: Inici › Medi ambient › Espais verds › Espais i parcs naturals\nTarragona té un terme municipal molt extens amb una gran quantitat d'espais naturals, tres dels quals estan protegits pel Pla d'Espais d'Interès Natural (PEIN):\nA l'EIN de Tamarit-Punta de la Móra hi ha diferents comunitats vegetals. A l’interior, una màquia de coscoll amb margalló, després un bosc de sabines i pins blancs i pinyoners, sovint inclinats per la brisa marina. Ja al mar, hi ha algues i una praderia de posidònia, planta que és la base d’una multitud de peixos. En aquest espai hi ha protegida una superfície de 302,54 hectàrees de zona marítima i 120,39 hectàrees de superficie terrestre. El Bosc de la Marquesa, que forma part de l’EIN com a zona forestal contigua a la Punta de la Móra, és una finca privada que col·labora en la seva conservació i millora amb un acord de custodia del territori amb l’Associació Aurora. Aquesta associació també manté un acord amb l’Ajuntament a l’escènica i extensa Platja Llarga, just al sud d’aquest EIN, que conté mostres d’hàbitats de duna i reraduna amb sabines on cal un treball de preservació i sobretot de restauració.\nA l'EIN de la Desembocadura del riu Gaià i platja de Tamarit s’hi han identificat més de 80 espècies d’ocells. A l’interior, el bosc de ribera està dominat pels àlbers i més cap a la costa per canyes i canyissos, que s’estan substituint per replantacions d’arbres autòctons, com xops i salzes. L’Associació mediambiental La Sinia ofereix al visitant la possibilitat de conèixer l’entorn amb visistes i activitats.\nA l''EIN Riu Gaià-Albereda de Santes Creus hi ha bosc de ribera format per salzes, àlbers, sarga, oms, freixes i altres espècies vegetals. Només 3,83 hectàrres estan situades al terme de Tarragona, la resta d'espai pertany a altres municipis.\nA més d'aquests tres espais protegits, també hi ha l'espai natural dels Morrots, amb fantàstiques vistes de la costa, els parcs del Pont del Diable , uns jardins romàntics molt especials al voltant de l'imponent aqüeducte romà Patrimoni de la Humanitat, i del Llorito, aquest últim, amb una àrea lúdico-esportiva què ofereix un ampli ventall de serveis per gaudir en família.\nEls amants dels espais verds també poden gaudir d'itineraris senyalitzats i excursions a peu com el Tomb de l'Anella Verda i altres rutes més curtes recollides a l'apartat d'itineraris.


VÍDEO | El grup de Generació Espontània, EPSA Moto-e, participa en la competició internacional ‘Motostudent’ - Alcoi23\nEPSA Moto-e, grup de Generació Espontània del Campus d’Alcoi de la Universitat Politècnica de València (UPV), torna a participar en la competició internacional ‘Motostudent’. Es disputa en el circuit ‘Motorland Aragó’ d’Alcanyís del 15 al 18 de juliol. Concretament, competeixen en la modalitat ‘electric’ (sistema de propulsió 100% elèctric). A més de la posada en marxa, disseny i diferents millores, han pogut provar la moto en el Circuit d’Albaida en els dies previs a la competició.\nJorge Segura, professor del Dpto. de Mecànica dels Mitjans Continus i Teoria d’Estructures i responsable del grup, afirma que “ha sigut un any difícil per a tots” ja que, per motius de la situació sanitària, no han pogut preparar-se amb total normalitat. Segura indica que “l’expectativa principal del projecte és aprendre. Ara ens queda gaudir de l’experiència en Motorland”.\nEl professor destaca que “la tecnologia elèctrica és mediambientalment sostenible. És el futur i també suposa una simplificació mecànica. La principal diferència amb un motor de combustió alternativa és que el moviment ja és directament rotatori”.\nAdrián Férriz, membre de l’equip, indica que, per motius sanitaris, només es poden desplaçar 10 membres del grup a Motorland i existeixen diferents protocols de seguretat.\nSergio García és un altre dels components del grup i s’ha centrat sobretot en la part elèctrica. Indica que, amb totes les limitacions aplicades, la moto elèctrica podria aconseguir els 180 km/h.\nPer al veterà pilot de l’equip, Miguel Matarredona, és la primera vegada que pilota una moto elèctrica i és una prova “per a saber si el pilot i la moto s’adaptem”.\nEs tracta del programa que dóna suport a les iniciatives dels seus alumnes. Els propis estudiants de diferents titulacions s’uneixen amb la finalitat d’abordar un repte o projecte.\nCompeteixen a nivell nacional i internacional, participen en fires, ralis i lligues de debat desplegant coneixements i habilitats.\nEl grup EPSA Moto-e agraeix a tots els ‘sponsors’ que també han volgut formar part d’aquest projecte: Generació Espontània UPV, Campus d’Alcoi de la UPV, Flinsa, AEC, Tecnomecánica Ferrer SL, Aesis SL, Mitjana Xapa i Pintura, Col·legi Major ‘Ovidi Montllor’, Bornay, Xavi Racing, Circuit d’Albaida, Cafeteria Universitat, Ballet Rafa Felipe, Vulco Pneumàtics Dani, NZI, Hagon Ibèrica, Minguez SA.\nMoto Engineering Foundation i TechnoPark MotorLand promouen el Concurs Internacional MotoStudent, un desafiament entre els equips d’estudiants universitaris de tot el món. L’objectiu és aplicar tots els coneixements adquirits durant els seus estudis universitaris en un projecte industrial real, mitjançant el disseny, desenvolupament i fabricació d’un prototip de moto de competició real, que serà avaluat i provat en el Circuit de Motorland Aragó.\nLa competició de Motostudent té dues parts, una part consta a dissenyar i fabricar el prototip, i d’altra banda, fer un pla de negoci on es fabrique i comercialitze una moto elèctrica real basada en el prototip, plasmant allí totes les anàlisis de mercat i viabilitat economicofinancera.\nAnteriorAlcoi aconsegueix les primeres ajudes dels fons de Recuperació de la Unió Europea\nSiguienteLa Diputación destina 350.000 euros para ayudar a los deportistas de élite de la provincia en su preparación\nComença un itinerari formatiu de Ciberseguretat en l’Àgora\nObert el termini de preinscripció de graus i dobles graus del Campus d’Alcoi de la UPV\nOPINIÓ | Joventut sense futur?